Na temelju članka 14. Zakon o proračunu («Narodne novine», broj 87/08 i 162/12), članka 32. Statuta Općine Ivanska («Službeni vjesnik», broj 01/13 I 11/13.) Općinsko vijeće na svojoj11. sjednici održanoj12. prosinca 2014. godine

**ODLUKU**

**o izvršavanju proračuna Općine Ivanska**

**za 2015. godinu**

**Članak 1.**

Opći dio Proračuna sastoji se od Računa prihoda i rashoda, te računa financiranja, a posebni dio sadrži raspored rashoda po programima i aktivnostima ekonomske i funkcijske klasifikacije. U računu prihoda i rashoda iskazani su opći prihodi i primici, vlastiti prihodi, prihodi za posebne namjene, pomoći iz proračuna i kapitalne pomoći iz državnog proračuna temeljem prijenosa sredstava EU.

**Članak 2.**

Sredstva se u Proračunu osiguravaju proračunskim korisnicima koji su u njegovu posebnom dijelu određeni za nositelja sredstva na pojedinim stavkama.

Proračunska sredstva koristit će se samo za namjene koje su određene Proračunom, i to do visini utvrđene u Posebnom djelu. Korisnici smiju preuzeti obveze najviše do visine sredstava osiguranih u posebnom dijelu Proračuna. Korisnici proračuna moraju imati samo jedan žiro-račun. Sredstva raspoređena na korisnike prenosit će se na žiro-račun korisnika razmjerno ostvarenim sredstvima i u skladu s financijskim mogućnostima. Proračunski korisnici su obvezni dostaviti sve potrebne podatke i izvješća na zahtjev Općine Ivanska.

**Članak 3.**

Sredstva tekuće rezerve Proračuna koriste se za podmirenje nedovoljno planiranih ili neplaniranih nepredviđenih izdataka koji se pojave tijekom proračunske godine. Tekućom rezervom raspolaže općinski načelnik . O utrošku tekuće rezerve načelnik izvješćuje općinsko vijeće.

**Članak 4.**

Proračunska sredstva ne mogu se preraspodijeliti, osim po uvjetima i na način kako je utvrđenom Zakonom o proračunu i ovom Odlukom. Preraspodjela se može izvršiti najviše do 5% rashoda i izdataka na stavci koja se umanjuje.

**Članak 5.**

U izvršenju Proračuna primjenjuju se odredbe Zakona o proračunu. Naredbodavno pravo po Proračunu ima načelnik Općine Ivanska

.

**Članak 6.**

Ova Odluka stupa na snagu osmog dana od dana objave u Službenom vjesniku Općine Ivanska , a primjenjuje se od 01. siječnja 2015. godine.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:400-08/14-01/11

Urbroj: 2110/02-01-14-1

Ivanska ,12.12. 2014.

PREDSJEDNICA Ivana Peršić v.r.